
ΔΙΑΤΑΓΜΑΤΑ 

532. Οργάνωση των Υπηρεσιών του Εμπορικού και Βιομηχανικού 

επιμελητηρίου Πειραιώς (Ε.Β.Ε.Π.). 1 

ΑΠΟΦΑΣΕΙΣ 

Χρηματοδότηση από τις τράπεζες της ελληνικής κινηματογρα¬ 
φίας. 2 

ΔΙΑΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 532 (1) 

Οργάνωση των Υπηρεσιών του Εμπορικού και Βιομηχανικού Επιμελη¬ 
τηρίου Πειραιώς (Ε.Β.Ε.Π.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 24 παράγραφος 5 του Ν. 1558/1985 
«Κυβέρνηση και κυβερνητικά όργανα» (ΦΕΚ 137 Α'). 

2. Τις διατάξεις του άρθρου 17 παράγραφος 1 του Ν. 1320/1983 
«πρόσληψη στο Δημόσιο Τομέα και άλλες διατάξεις» (ΦΕΚ 6Α). 

3. Τις διατάξεις του άρθρου 9 παράγραφος 10 του Ν. 1586/1986 
«Βαθμολογική διάρθρωση των θέσεων του Δημοσίου Νομικών Προσώ¬ 
πων Δημόσιου Δικαίου και των Οργανισμών Τοπικής Αυτοδιοίκησης 
και άλλες διατάξεις» (ΦΕΚ 37 Α’). 

4. Τις διατάξεις του άρθρου 10 παράγραφος 2 του Ν. 1746/1988 
«Ρύθμιση του θεσμού των Επιμελητηρίων και άλλες διατάξεις» (ΦΕΚ 2 

Α')· 

5. Την από 7.4.1986 απόφαση του Διοικητικού Συμβουλίου του 
Εμπορικού και Βιομηχανικού Επιμελητηρίου Πειραιώς. 

6. Την απόφαση του Πρωθυπουργού και Υπουργού Οικονομικών 
αριθ. 6474/1988 (ΦΕΚ 451/1988 τ. Β') ανάθεση αρμοδιοτήτων 
στον Υφυπουργό Οικονομικών. 

7. Την με αριθ. Β3 139/16.2.1987 Κοινή Απόφαση του Πρωθυ¬ 
πουργού και Υπουργού Εμπορίου «Ανάθεση αρμοδιοτήτων στον Υφυ¬ 
πουργό Εμπορίου» (ΦΕΚ 90/Β/1987). 

8. Την με αριθ. 759/1987 γνωμοδότηση του Συμβουλίου της Επι¬ 
κράτειας με πρόταση του Υπουργού Προεδρίας της Κυβέρνησης και των 
Υφυπουργών Οικονομικών και Εμπορίου, αποφασίζουμε: 

Άρθρο 1 

Διάρθρωση Υπηρεσιών 

Οι Υπηρεσίες του Εμπορικού και Βιομηχανικού Επιμελητηρίου Πει¬ 
ραιώς αποτελούνται από τις παρακάτω Διευθύνσεις: 

Α. Διεύθυνση Εμπορίου Βιομηχανίας περιλαμβάνουσα: 
α) Τμήμα Εμπορίου 
β) Τμήμα Βιομηχανίας 
γ) Τμήμα Μητρώου - Μελετών και Ε.Ο.Κ. 


Β. Διεύθυνση Διοικητικού - Οικονομικού περιλαμβάνουσα: 
α) Τμήμα Προσωπικού 
β) Τμήμα Οικονομικής Διοίκησης 
γ) Γραφείο Νομικών Υποθέσεων 

Άρθρο 2 

Α. Στην αρμοδιότητα της Διεύθυνσης Εμπορίου και Βιομηχανίας 
ανήκουν τα παρακάτω θέματα κατανεμόμενα μεταξύ των Τμημάτων 
ως εξής: 

α) Τμήμα' Εμπορίου 

Η παρακολούθηση κάθε θέματος που αναφέρεται άμεσα ή έμμεσα στο 
εισαγωγικό, στο εξαγωγικό και στο εσωτερικό εμπόριο της χώρας, η 
ενημέρωση των ενδιαφερομένων μελών επί των εκάστοτε ισχυουσών 
διατάξεων και η εισήγηση στις αρμόδιες αρχές για τα παραπάνω θέ¬ 
ματα. 

Η τήρηση ειδικού Μητρώου εξαγωγέων. 

Κάθε ενέργεια για την εφαρμογή του Νόμου, περί Εμπορικών Αντι¬ 
προσώπων. Η έκδοση πιστοποιητικών - τιμών, ποσότητας και ποιότη¬ 
τας με βάση στοιχεία της Υπηρεσίας ή και κατόπιν ελέγχου. Η έκδοση 
πιστοποιητικών προελεύσεως και βεβαιώσεων τιμών. Η κατόπιν ανάθε¬ 
σης από τον Υπουργό Εμπορίου οργάνωση της Ελληνικής συμμετοχής 
σε Διεθνείς Εκθέσεις και η Οργάνωση κατόπιν αδείας του ίδιου Υπουρ¬ 
γείου Εκθεσιακών εκδηλώσεων, στο εσωτερικό και εξωτερικό σε συνερ¬ 
γασία με τις αρμόδιες Κρατικές Υπηρεσίες ως και κάθε σχετική εργασία 
προβολής των ελληνικών προϊόντων στο εξωτερικό. Η κατάρτιση πινά¬ 
κων των ελληνικών προϊόντων των οποίων ενδείκνυται η προβολή στις 
διάφορες εκθέσεις. 

β) Τμήμα Βιομηχανίας 

Η παρακολούθηση κάθε θέματος που αφορά τη Βιομηχανία, η ενημέ¬ 
ρωση των Βιομηχάνων της περιφέρειας του επιμελητηρίου επί των εκά- 
ατοτε ισχυουσών διατάξεων και η εισήγηση στις αρμόδιες Κρατικές αρ¬ 
χές για τα παραπάνω θέματα. 

Η παρακολούθηση της πορείας των Βιομηχανικών επενδύσεων, των 
πιστοδοτήσεων της Βιομηχανίας, των εγκαταστάσεων και της εν γένει 
λειτουργίας και εξελίξεως των διαφόρων Βιομηχανιών της περιφέρειας 
του Επιμελητηρίου. 

Η παρακολούθηση της διάθεσης των βιομηχανικών προϊόντων στις 
αγορές εσωτερικού και εξωτερικού και η παροχή πληροφοριών στους 
ενδιαφερομένους. 

Συγκέντρωση στοιχείων για την προβολή της Ελληνικής Βιομηχα¬ 
νίας παραγωγής στην αγορά του Εσωτερικού και του Εξωτερικού. 

Η τήρηση ειδικού Μητρώου Βιομηχανιών κατά κλάδους, 
γ) Τμήμα Μητρώου - Μελετών και Ε.Ο.Κ. 

Η τήρηση των μητρώων των μελών του Επιμελητηρίου, των εμπορι¬ 
κών και Βιομηχανικών επωνυμιών και ευρετηρίου αυτών, η συνεχής 
ενημέρωσή του καθώς και η έκδοση σχετικών πιστοποιητικών. 

Η σύνταξη των εκλογικών καταλόγων για την ανάδειξη της Διοική- 
σεως του Επιμελητηρίου και κάθε σχετική εργασία με τις εκλογές. 

Κάθε εργασία σχετική με τη διενέργεια πραγματογνωμοσυνών κα. 
Δειγματοληψιών, κατά τις κείμενες περί αυτών διατάξεις. 

Η μελέτη θεμάτων νομισματικής, πιστωτικής, φορολογικής και αγο- 
ρανομικής πολιτικής και των επιπτώσεων από την άσκηση αυτών στην 
Οικονομία. 

Η μελέτη θεμάτων που έχουν σχέση με τις μεταφορές, ιδιαίτερα με τη 
λειτουργία χαι το κόστος του Λιμένος Πειραιώς. 

Η μελέτη και η εισήγηση επί κινήτρων αναπτύξεως Εμπορίου και 
Βιομηχανίας, καθώς και για την αντιμετώπιση του διεθνούς ανταγωνι¬ 
σμού επί των ελληνικών προϊόντων. 

Η μελέτη, υπόδειξη και παρακολούθηση εφαρμογής μέτρων για την 
απλούστευση γραφειοκρατικών τύπων και διαδικασιών και την κατάρ¬ 
γηση περιττών διατυπώσεων σε συνεργασία με τις κατ’ αντικείμενο αρ¬ 
μόδιες υπηρεσίες. 

Η παρακολούθηση της εργατικής και ασφαλιστικής νομοθεσίας και οι 
από αυτή επερχόμενες επιβαρύνσεις της παραγωγής, η συλλογή πάαης 
φύσεως στοιχείων για την ισχύουσα των συλλογικών συμβάσεων εργα¬ 
σίας. 

Η παρακολούθηση των θεμάτων επαγγελματικής και τεχνικής εκ¬ 
παίδευσης. 

Η μέριμνα για τη λειτουργία της βιβλιοθήκης και τον εμπλουτισμό 
της με έντυπο υλικό ως και η συγκέντρωση και τεκμηρίωση διαφόρων 
πληροφοριών. 

Η επιμέλεια της έκδοσης του Δελτίου του Επιμελητηρίου, και των 
λοιπών οικονομικών εκδόσεων, καθώς και ενημερωτικών φυλλαδίων 
και οδηγών για θέματα επιμελητηριακά. 

Η συγκέντρωση και επεξεργασία στατιστικών στοιχείων εσωτερικού 
και εξωτερικού, για την ενάσκηση του γνωμοδοτικού έργου του επιμε¬ 
λητηρίου. 

Η έρευνα, μελέτη και συλλογή πληροφοριών για τις αγορές του εσω¬ 
τερικού και εξωτερικού καθώς και η μελέτη για την προώθηση της βιο¬ 
μηχανικής συνεργασίας των χωρών της Ε.Ο.Κ. και των Μεσογειακών 
χωρών για τη μεταφορά τεχνολογίας. 

Η παρακολούθηση των διεθνών οικονομικών εξελίξεων και ιδιαίτερα 
εκείνων στο χώρο της Ε.Ο.Κ. καθώς και η συνεργασία με την Διαρκή 
Διάσκεψη των Επιμελητηρίων της Ε.Ο.Κ. και τα λοιπά όργανα της 
Ε.Ο.Κ. 

Η επιμέλεια της προπαρασκευής για τη συμμετοχή του Επιμελητη¬ 
ρίου σε συνέδρια εσωτερικού και εξωτερικού ως και σε εμπορικές απο¬ 
στολές. 

Η συγκέντρωση και επεξεργασία κάθε είδους στοιχείων και πληροφο¬ 
ριών δι’ ηλεκτρονικών υπολογιστών. 

Β. Στην αρμοδιότητα της Διεύθυνσης Διοικητικού Οικονομικού οινή- 
κουν τα παρακάτω θέματα κατανεμόμενα μεταξύ των Τμημάτων ως 
εξής: 

α) Τμήμα Προσωπικού 

Η μέριμνα για όλα τα θέματα υπηρεσιακής κατάστασης προσωπικού 
καθώς και η επεξεργασία στοιχείων για τη σύνθεση και τις μεταβολές 
του, σύμφωνα με τις κείμενες διατάξεις. 

Η διακίνηση της αλληλογραφίας, δακτυλογράφηση, αναπαραγωγή 
εγγράφων και εντύπων, διεκπεραίωση και η τήρηση του γενικού πρω¬ 
τοκόλλου των εισερχομένων και εξερχομένων εγγράφων. 

Η μέριμνα για την φύλαξη και καθαρισμό της Υπηρεσίας. 

Η μέριμνα για τη λειτουργία του τηλεφωνικού κέντρου, τηλετύπων 
και λοιπών μέσων επικοινωνίας. 

Η μέριμνα για τη βεβαίωση του γνήσιου της υπογραφής του προσω¬ 
πικού και των πολιτών. 

Η μέριμνα για την παραλαβή από το Εθνικό Τυπογραφείο των φύλ¬ 
λων της Εφημερίδας της Κυβέρνησης ή άλλων εντύπων και διανομή 
τους στα αρμόδια γραφεία. 

Η μέριμνα για τη διακρίβωση των αναγκών εκπαίδευσης προσωπι¬ 
κού. 

Η μέριμνα για την εφαρμογή προγραμμάτων εκπαίδευσης προσωπι¬ 
κού, στο Εσωτερικό και Εξωτερικό, στα πλαίσια της ισχύουσας κάθε 
φορά σχετικής νομοθεσίας. 

Η μέριμνα για την αξιοποίηση των μετεκπαιδευθέντων. 

Η μέριμνα για την τήρηση των πρακτικών της Διοικητικής Επιτρο¬ 
πής και του Διοικητικού Συμβουλίου του Επιμελητηρίου. 

β) Τμήμα Οικονομικής Διοίκησης 

Η μέριμνα για την κατάρτιση και τροποποίηση το προϋπολογισμού 
του Επιμελητηρίου. 

Η διαχείριση κάθε δαπάνης καθώς και η εκκαθάριση αποδοχών και 
γενικά αποζημιώσεων προσωπικού. 

Η μέριμνα για την είσπραξη κάθε εσόδου. 

Η μέριμνα για την προσπάθεια κάθε μηχανήματος, υλικού, εφοδίου ή 
άλλου περιουσιακού στοιχείου, σύμφωνα με την ισχύουσα νομοθεσία. 

Η μέριμνα για την εκτέλεση εργασιών (τυπογραφικών, επισκευής και 
συντήρησης χτιρίων, εγκαταστάσεων και μηχανημάτων κ.λπ). 

Η μέριμνα για την εκποίηση κάθε περιουσιακού στοιχείου. 


Η μέριμνα για τη στέγαση της Υπηρεσίας. 

Η μέριμνα για τη διαχείριση υλικού της Υπηρεσίας. 

γ) Στο Γραφείο Νομικού Συμβούλου ανήκουν οι αρμοδιότητες: 

Η γνωμοδότηση επί παντός νομικού ζητήματος. 

0 χειρισμός των δικαστικών υποθέσεων του Επιμελητηρίου. 

Η διά του Νομικού Συμβούλου εκπροσώπηση του Επιμελητηρίου κα¬ 
τόπιν εντολής. 

Η παρακολούθηση της νομοθεσίας και των πράξεων της Διοικήσεως 
που έχουν σχέση με τα Επιμελητήρια. 

Άρθρο 3 

Διάρθρωση θέσεων - Προσόντα 

Οι θέσεις του προσωπικού κατά κατηγορίες και Κλάδους ορίζονται 
ως εξής: 

Α. Κλάδοι Κατηγορίας ΠΕ 

Κλάδος ΠΕ Διοικητικού - Οικονομικού: θέσεις είκοσι έξι (26). Οι τυ¬ 
χόν υπηρετούντες επί πλέον των θέσεων του κλάδου ΠΕ Διοικητικού - 
Οικονομικού κατατάσσονται σε προσωρινές θέσεις οι οποίες συνιστώνται 
με το παρόν. 

Β. Κλάδοι Κατηγορίας ΤΕ 

Κλάδος ΤΕ Διοικητικού - Λογιστικού: θέσεις οκτώ (8) 

Κλάδος ΤΕ Πληροφορικής: θέσεις δύο (2). 

Γ. Κλάδοι Κατηγορίας ΔΕ 

Κλάδος ΔΕ Διοικητικού - Λογιστικού: θέσεις δεκαοκτώ (18), εκ των 
οποίων οι δυο (2) για εργασίες εισπρακτόρων. 

Οι τυχόν υπηρετούντες επί πλέον των θέσεων του κλάδου ΔΕ Διοικη¬ 
τικού - Οικονομικού κατατάσσονται σε προσωρινές θέσεις οι οποίες συνι- 
στώνται με το παρόν. 

Κλάδος ΔΕ Μεταφραστών - Διερμηνέων: θέσεις δύο (2) ειδικότητας 
δυο ξένων γλωσσών Αγγλικής - Γαλλικής, ή Αγγλικής - Γερμανικής ή 
Αγγλικής - Ιταλικής. 

Κλάδος ΔΕ Δακτυλογράφων - Στενογράφων: θέσεις πέντε (5) εκ των 
οποίων ειδικότητας δακτυλογράφων ελληνικής: θέσεις τρεις (3) και ειδι¬ 
κότητας ξενογλώσσων δακτυλογράφων: θέσεις δύο (2). 

Κλάδος ΔΕ Τεχνικού: θέση μία (1) ειδικότητας ηλεκτρολογικού - 
ηλεκτρονικού - δομικών. 

Κλάδος ΔΕ Τηλεφωνητών: θέση μία (1). 

Δ. Κλάδοι Κατηγορίας ΥΕ 

Κλάδος ΥΕ Βοηθητικού Προσωπικού θέσεις τρεις 3). 

Κλάδος ΥΕ Φυλάκων - Νυχτοφυλάκων θέση μία (1). 

Κλάδος ΥΕ Προσωπικού καθαριότητας θέσεις τέσσερις (4). 

Άρθρο 4 

θέσεις ειδικού επιστημονικού προσωπικού με σχέση εργασίας ιδιωτι¬ 
κού δικαίου: 

Α. θέσεις δύο (2) Ειδικών σε θέματα Επιμελητηριακά, για τις οποίες 
ειδικά τυπικά προσόντα πρόσληψης ορίζονται: 

Πτυχίο οιουδήποτε τμήματος ημεδαπού Πανεπιστημίου ή Ανωτάτης 
Σχολής Οικονομικών και Εμπορικών Επιστημών ή της Παντείου Ανω¬ 
τάτης Σχολής Πολιτικών Επιστημών ή Ανωτάτης Βιομηχανικής Σχο¬ 
λής ή ισότιμο πτυχίο αντίστοιχης ειδικότητας της αλλοδαπής. 

Ειδική επιστημονική εξειδίκευση σε θέματα Επιμελητηριακά, που 
αποδεικνύεται: 

α) με αναγνωρισμένο διδακτορικό δίπλωμα ή 
β) με μεταπτυχιακό τίτλο σπουδών διάρκειας τουλάχιστον ενός ακα¬ 
δημαϊκού έτους και εμπειρία τουλάχιστον δυο ετών ή 
γ) με σημαντική εμπειρία τουλάχιστον τεσσάρων ετών. 

Για κάθε μια από τις παραπάνω περιπτώσεις (α, β, γ) απαιτείται και 
άριστη γνώση μιας των ξένων γλωσσών (Αγγλικής, Γαλλικής, Γερμα- 
νικής ή Ιταλικής). 

Μία (1) θέση Μηχανολόγου - Μηχανικού, για την οποία ειδικά τυ¬ 
πικά προσόντα ορίζονται: Πτυχίο Μηχανολόγου - Μηχανικού του Εθνι¬ 
κού Μετσόβιου Πολυτεχνείου ή άλλης Πολυτεχνικής Σχολής της ημε- 
δαπής ή ισότιμο πτυχίο (αντίστοιχης ειδικότητας της αλλοδαπής ανα¬ 
γνωρισμένο από το ΔΙΚΑΤΣΑ και ειδική επιστημονική εξειδίκευση σε 
θέματα Μηχανολόγου - Μηχανικού που αποδεικνύεται: 

α) με αναγνωρισμένο διδακτορικό δίπλωμα Ελληνικού ή ξένου Πανε¬ 
πιστημίου αναγνωρισμένο από το ΔΙΚΑΤΣΑ, 

β) με μεταπτυχιακό τίτλο σπουδών διάρκειας τουλάχιστον ενός ακα¬ 
δημαϊκού έτους και εμπειρία τουλάχιστον δυο ετών ή 
γ) με σημαντική εμπειρία τουλάχιστον τεσσάρων ετών. 

Για κάθε μία από τις παραπάνω περιπτώσεις (α, β, γ) απαιτείται και 
άριστη γνώση της Γαλλικής γλώσσας και ικανοποιητική γνώση της Αγ- 

Β. Μία (1) θέση ειδικού επιστήμονα (προσωρινή). 

Η θέση αυτή έχει μετατραπεί σε προσωρινή από εφαρμογή των δια¬ 
τάξεων του άρθρου 5 του Ν. 1476/1984. 

Γ. Μία (1) θέση τηλεφωνητή (προσωρινή). 

(Η θέση αυτή έχει μετατραπεί σε προσωρινή από εφαρμογή των δια¬ 
τάξεων του άρθρου 5 του Ν. 1476/1984. 

Άρθρο 5 

Με σχέση έμμισθης εντολής 

Μία (1) θέση Δικηγόρου παρ’ Αρείω Πάγω ο οποίος προσλαμβάνεται 
κατά τις διατάξεις του Κωδικός περί Δικηγόρων και του άρθρου 2 του 
Ν. 1093/1980. 

Άρθρο 6 
Προϊστάμενοι 

1. Των Διευθύνσεων του Εμπορικού και Βιομηχανικού Επιμελητη¬ 
ρίου Πειραιώς, προΐστανται υπάλληλοι του κλάδου ΠΕ Διοικητικού - 
Οικονομικού. 

2. Των Τμημάτων Εμπορίου, Βιομηχανίας, Μητρώου - Μελετών 
και ΕΟΚ, καθώς και των Τμημάτων Προσωπικού και Οικονομικής 
Διοίκησης, προΐστοινται υπάλληλοι του κλάδου ΠΕ Διοικητικού - Οικο¬ 
νομικού. Σε περίπτωση έλλειψης του κλάδου αυτού, προΐστοινται υπάλ¬ 
ληλοι του κλάδου ΔΕ Διοικητικού - Λογιστικού. 

Άρθρο 7 

Μεταβατικές διατάξεις 

Οι κατά τη δημοσίευση του παρόντος υπηρετούντες υπάλληλοι κατα¬ 
τάσσονται αυτοδίκαια στις οιντίστοιχες κατά κλάδους και κατηγορίες 
οργανικές θέσεις, που προβλέπονται στα άρθρα 3, 4 και 5 του παρόντος 
ως εξής: 

Οι υπάλληλοι του κλάδου ΠΕ Διοικητικού - Οικονομικού κατατάσσο¬ 
νται στον κλάδο ΠΕ Διοικητικού - Οικονομικού. 

Οι υπάλληλοι του κλάδου ΔΕ Διοικητικού - Λογιστικού κατατάσσο¬ 
νται στον κλάδο ΔΕ Διοικητικού - Λογιστικού. 

Οι υπάλληλοι του κλάδου ΔΕ Μεταφραστών κατατάσσονται στον 
κλάδο ΔΕ Μεταφραστών - Διερμηνέων. 

Οι υπάλληλοι του κλάδου ΥΕ Κλητήρων κατατάσσονται στον κλάδο 
ΥΕ Βοηθητικού προσωπικού. 

Οι υπάλληλοι του κλάδου ΥΕ Καθαριστριών κατατάσσονται στον 
κλάδο ΥΕ προσωπικού καθαριότητας. 

Στον κλάδο ΔΕ Δακτυλογράφων - Στενογράφων, κατατάσσονται ισά¬ 
ριθμοι υπάλληλοι του κλάδου ΔΕ Διοικητικού - Λογιστικού που κατά τη 
δημοσίευση του παρόντος υπηρετούν στο Επιμελητήριο ως δακτυλογρά- 
φοι. 

Ο υπηρετών δικηγόρος κατατάσσεται στη θέση του Δικηγόρου Παρ 
Αρείω Πάγω. 

Η μία (1) θέση εκ των δυο (2) θέσεων ειδικών επιστημόνων δεν θα 
καλυφθεί μέχρι να αποχωρήσει από την υπηρεσία ο υπηρετών σε προ¬ 
σωρινή θέση ειδικός επιστήμονας του Επιμελητηρίου. 

Από τις δεκαοκτώ (18) θέσεις του Κλάδου ΔΕ Διοικητικού - Λογιστι¬ 
κού θα διατηρηθούν δέκα (10) ήτοι οκτώ (8) του Κλάδου ΔΕ Διοικητι¬ 
κού - Λογιστικού και δύο (2) θέσεις του Κλάδου ΔΕ Διοικητικού - Λογι¬ 
στικού ειδικότητας εισπρακτόρων. 


Οι υπόλοιπες θα καταργηθούν με την αποχώρηση των υπαλλήλων. 

Από τις θέσεις ΤΕ Διοικητικού - Λογιστικού και ΤΕ Πληροφορικής 
δεν πληρούνται θέσεις ισάριθμες με τους υπηρετούντες επί πλέον από τον 
αριθμό των θέσεων που προβλέπονται για τον Κλάδο ΠΕ Διοικητικού - 
Οικονομικού και ΔΕ Διοικητικού - Λογιστικού. 

Από τη δημοσίευση του παρόντος καταργούνται: α) η 211075/ 
13880Α/71 κοινή απόφαση των Υπουργών Εθνικής Οικονομίας και 
Οικονομικών «Περί οργανώσεως των Υπηρεσιών του Εμπορικού και 
Βιομηχανικού Επιμελητηρίου Πειραιώς». 

(ΦΕΚ 860/Β/71) και β) κάθε άλλη διάταξη που ρυθμίζει διαφορετικά 
θέματα ρυθμιζόμενα από παρόν διάταγμα. 

Στον Υφυπουργό Εμπορίου αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 20 Οκτωβρίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΑΠ. ΚΑΚΛΑΜΑΝΗΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΕΜΠΟΡΙΟΥ 

ΗΛ. ΠΑΠΑΗΛΙΑΣ Γ. ΔΑΣΚΑΛΑΚΗΙ 

-♦- 

ΑΠΟΦΑΣΕΙΣ 

( 2 ) 

Χρηματοδότηση από τις τράπεζες της ελληνικής κινηματογραφίας. 

(Συνεδρίαση 402/7.10.88, θέμα 19) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ, 

Αφού έλαβε υπόψη: 

α) Το Ν. 1597/21.5.86 σχετικά με την προστασία και ανάπτυξη της 
κινηματογραφικής τέχνης και την ενίσχυση της ελληνικής κινηματο¬ 
γραφίας, 

β) τα 29504/12.8.88 και 41061/26.9.88 (ΑΠ 1947 και 2648) 
έγγραφα του Υπουργείου Πολιτισμού, αποφάσισε τα ακόλουθα: 

Οι χορηγήσεις δανείων εκ μέρους των τραπεζών για την παραγωγή 
ελληνικών κινηματογραφικών ταινιών, για την ίδρυση ή λειτουργία ερ¬ 
γαστηρίου παραγωγής και επεξεργασίας κινηματογραφικών ταινιών 
και για τη δημιουργία νέων ή τη βελτίωση παλαιών κινηματογραφικών 
αιθουσών, όπως προβλέει ο Ν. 1597/21.5.86, άρθρο 10, παρ. 1, θα 
καταχωρούνται στις στήλες 8 και 9 (βραχυπρόθεσμες και μακροπρόθε¬ 
σμες αντίστοιχα) της μηνιαίας κατάστασης κίνησης και υπολοίπων χο¬ 
ρηγήσεων (Υποδ. 1). 

Ο Πρόεδρος Τα Μέλη 

Ο Γραμματέας 
Ακριβές αντίγραφο 
Αθήνα, 26 Οκτωβρίου 1988 
Ο Γραμματέας 
Η. Κυριακαντωνάκης 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



